rejauldu/bengali-wikipedia huggingface dataset:
আল্ট বালাজী, অল্ট বালাজী বা আল্ট বালাজী হল একটি ভারতীয় সাবস্ক্রিপশন ভিত্তিক ভিডিও অন ডিমান্ড প্ল্যাটফর্ম। এটি বালাজী টেলিফিল্মস লিমিটেডের সম্পূর্ণ মালিকানাধীন একটি অধীনস্থ প্রতিষ্ঠান। ২০১৭ সালের ১৬ এপ্রিলে চালু হওয়া মূলত ওটিটি প্ল্যাটফর্মের জন্য মৌলিক সামগ্রী নির্মাণ করে থাকে। প্ল্যাটফর্মটিতে প্রায় ৩৪ মিলিয়ন অর্থপ্রদানকারী ব্যবহারকারী রয়েছে।   প্ল্যাটফর্ম  আল্ট বালাজী ভারতীয় কনটেন্ট ভিত্তিক একটি ভিডিও অন ডিমান্ড প্ল্যাটফর্ম। দর্শকদের জন্য আল্ট বালাজী ৩২ টি ভিন্ন ইন্টারফেস জুড়ে উপলব্ধ। কন্টেন্টগুলি মোবাইল ও ট্যাবলেট ডিভাইস (অ্যাপল ফোন, অ্যাপল আইপ্যাড, অ্যান্ড্রয়েড ফোন, অ্যান্ড্রয়েড ট্যাবলেট), ওয়েব ব্রাউজার (ডেস্কটপ ব্রাউজার), ক্রোমকাস্ট, অ্যান্ড্রয়েড টিভি, অ্যাপল টিভি, অ্যামাজন ফায়ার টিভি, রোকু এবং উইন্ডোজ (উইন্ডোজ) পিসি, উইন্ডোজ মোবাইল, উইন্ডোজ ট্যাবলেট)-এ উপলব্ধ করা হয়েছে।  তাদের ওয়েবসাইট নিজেদের প্ল্যাটফর্মটিকে ভারতে দেখা সবচেয়ে বড় কনটেন্ট ব্যাংক বলে দাবি করেছে। আল্টবালাজি'র ধারাবাহিকগুলি ড্রামা, কমেডি এবং রোমান্স থেকে শুরু করে থ্রিলার, অপরাধ এবং রহস্য গল্প নিয়েও নির্মিত হয়ে থাকে।   বিতর্ক  আল্ট বালাজী’র এক্সএক্সএক্স ওয়েব ধারাবাহিকে জাতীয় প্রতীক, হিন্দু দেবতা এবং সেনা কর্মীদের অবমাননার অভিযোগে চলচ্চিত্র নির্মাতা একতা কাপুরের বিরুদ্ধে একটি এফ.আই.আর. দায়ের করা হয়েছিল। পরবর্তীতে একতার প্রতিনিধিরা বলেছিলেন যে, বিতর্কিত দৃশ্যটি সরিয়ে ফেলা হয়েছে।   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:সাবস্ক্রিপশন চাহিদা ভিডিও সেবা বিষয়শ্রেণী:বালাজী টেলিফিল্মস বিষয়শ্রেণী:ভারতীয় বিনোদনমূলক ওয়েবসাইট বিষয়শ্রেণী:চাহিদা ভিডিও সেবা বিষয়শ্রেণী:২০১৭-এ প্রতিষ্ঠিত ভারতীয় কোম্পানি বিষয়শ্রেণী:২০১৭-এ প্রতিষ্ঠিত গণমাধ্যম কোম্পানি বিষয়শ্রেণী:আল্ট বালাজীর মৌলিক অনুষ্ঠান
থাম্ব|ডান|250px|গ্রামের একজন কৃষক পাটক্ষেতে কাজ করছেন। থাম্ব|ডান|250px|নগরীর কার্যালয়ে চাকুরিজীবীরা টেবিলে বসে কাজ করছেন। কাজ বলতে সাধারণ অর্থে কোনও উদ্দেশ্য বা ফলাফল অর্জনের জন্য, বা কোনও বাধ্যবাধকতার কারণে কিংবা কোনও চাহিদা বা প্রয়োজন মেটাতে অব্যাহতভাবে মানসিক বা শারীরিক শক্তি-সামর্থ্য প্রয়োগ করাকে বোঝায়।  যে কাজ বাস্তব বিশ্বে পালন করতে তাৎপর্যপূর্ণ শারীরিক প্রচেষ্টার প্রয়োজন হয়, তাকে পরিশ্রম বা সংক্ষেপে শ্রম (ইংরেজি Labour লেবার) বলে। সাধারণত প্রাপ্তবয়স্ক ব্যক্তিরা কাজের মাধ্যমে অর্থ উপার্জন বা রোজগার করে ও জীবিকা নির্বাহ করে। অন্যের হয়ে অর্থের বিনিময়ে দায়িত্ব নিয়ে কাজ করলে তাকে চাকুরি (ইংরেজি Job জব) বলে; চাকুরি পূর্ণকালীন বা খণ্ডকালীন, স্থায়ী বা অস্থায়ী, আনুষ্ঠানিক বা অনানুষ্ঠানিক হতে পারে। যেসব আর্থিকভাবে লাভজনক কাজের জন্য বিশেষ শিক্ষা বা প্রশিক্ষণ লাভ করতে হয় ও ধারাবাহিক কিছু পরীক্ষায় উত্তীর্ণ হয়ে প্রাতিষ্ঠানিক যোগ্যতার প্রমাণ দিতে হয়, সেগুলিকে পেশা (ইংরেজি profession প্রোফেশন) বলে; একই পেশার লোকেদের একটি গোষ্ঠীগত পরিচয় থাকে, তাদের কাজের নিজস্ব নিয়মকানুন থাকে ও তাদের মধ্যে যোগ্যতাভিত্তিক উঁচু-নিচু মর্যাদাক্রম থাকে।  কেউ কেউ অন্যের অধীনে চাকুরি না করে স্বনিয়োজিতভাবে অর্থাৎ স্বাধীনভাবে নিজস্ব ব্যবসা বা পেশায় নিযুক্ত থাকতে পারে, যাকে আত্মকর্মসংস্থান (ইংরেজি self-employment সেলফ এমপ্লয়মেন্ট) বলে। তারা নিজেরাই নিজেদের কর, সামাজিক নিরাপত্তায় অবদান, বীমা, স্বাস্থ্য, নিরাপত্তা, ইত্যাদির দায়িত্ব নেয়, চাকুরিজীবীদের মতো কাজে নিয়োগদাতার কাছে এগুলির দায়িত্ব ছেড়ে দেয় না। তারা ব্যক্তিগত উদ্যোগের সম্ভাবনা ও ঝুঁকি মাথায় রেখে কাজ করে।  অর্থ উপার্জন না করে দাতব্য বা পরহিতকর কোনও কাজ করলে তাকে স্বেচ্ছাসেবী কাজ বলে। অর্থ উপার্জন না করে গৃহ ও পরিবারের কল্যাণের জন্য কাজকে গৃহকর্ম (ইংরেজি Housework হাউজওয়ার্ক) বলে।  যখন কোনও ব্যক্তি সক্ষমতা ও ইচ্ছা থাকা সত্ত্বেও অর্থোপার্জনমূলক কাজের সুযোগ পায় না, তখন সেই ব্যাপারটিকে বেকারত্ব বলে।   আরও দেখুন   কাজ (পদার্থবিজ্ঞান)  কর্ম (ভারতের ধর্মীয় ধারণা)   তথ্যসূত্র   বিষয়শ্রেণী:কাজ বিষয়শ্রেণী:মূল বিষয়ের নিবন্ধ বিষয়শ্রেণী:নৃবিজ্ঞান বিষয়শ্রেণী:শ্রম অর্থনীতি বিষয়শ্রেণী:সমাজবৈজ্ঞানিক পরিভাষা
মাজাহ হা আদ্রিফ ছিলেন একজন আফগান মিলিশিয়া নেতা।[ Summarized transcripts (.pdf)] , from Swar Khan's Combatant Status Review Tribunal - pages 57-68  হামিদ কারজাই সরকারের কর্মকর্তাদের নিযুক্ত একজন আফগান পুলিশ কর্মকর্তা, সোয়ার খান, হামিদ কারজাই সরকারের সময় মাজাহ হা আদ্রিফের কর্মজীবনের বেশ কিছু বিবরণ দিয়েছেন।   আফগানিস্তানের অন্তর্বর্তী নেতা হিসেবে হামিদ কারজাইয়ের নিয়োগে ভূমিকা  নভেম্বর ২০০১ সালে জার্মানির বনে একটি বহুদলীয় চুক্তি হয়, যার ফলে হামিদ কারজাই আফগান অন্তর্বর্তীকালীন প্রশাসনের নেতা হিসেবে নিযুক্ত হন। বন সম্মেলনে অংশগ্রহণকারী দলগুলোর মধ্যে আফগানিস্তানের বেশ কয়েকজন মিলিশিয়া নেতা ছিলেন, যাদেরকে সাধারণভাবে "যুদ্ধবাজ" বলা হত।  সোয়ান খানের মতে, মাজাহ হা আদ্রিফ বন সম্মেলনে অংশগ্রহণকারীদের মধ্যে একজন ছিলেন।[ Majah Ha Adrif's and attendance at the Bonn Agreement, and an account of his death (.pdf)], from Swar Khan's Combatant Status Review Tribunal - page 63 সোয়ার খান সাক্ষ্য দেন যে মাজাহ হা আদ্রিফের মার্কিন প্রেসিডেন্ট জর্জ ডব্লিউ বুশের সাথে হাত মেলানোর একটি ছবি ছিল।   খোস্ত প্রদেশের আফগান গোয়েন্দা প্রধান  সোয়ার খান মালেম জান সরবরি নামে একজন প্রাক্তন তালেবান বিরোধী মিলিশিয়া নেতার অধীনে কাজ করতেন। তিনি গুয়ান্তানামোতে তার নিন্দা এবং পরিবহনের কারণ হিসেবে তার অধীনে কর্মরত প্রাক্তন মিলিশিয়া নেতা এবং মাজাহ হা আদ্রিফের মধ্যেকার প্রতিদ্বন্দ্বিতা থেকে সৃষ্ট বিদ্বেষকে দায়ী করেন। সোয়ার খানের মতে, তার সরাসরি বস মোস্তফাকে খোস্ত প্রদেশের পুলিশ প্রধান নিযুক্ত করা হয়েছিল, যেখানে অন্য একটি কর্তৃপক্ষ মাজাহ হা আদ্রিফকে খোস্ত প্রদেশের আফগান গোয়েন্দা প্রধানের দায়িত্ব দিয়েছিল। সোয়ার খান তার কমব্যাট্যান্ট স্ট্যাটাস রিভিউ ট্রাইব্যুনালকে জানান যে খোস্ত প্রদেশে মার্কিন ঘাঁটিগুলির আশেপাশের এলাকার নিরাপত্তার কর্তৃত্ব কার হাতে থাকবে তা নিয়ে মোস্তফার বাহিনী মাজাহ হা আদ্রিফের বাহিনীর সাথে লড়াই করেছিল। এই লড়াইয়ে অনেক নিরীহ মানুষ নিহত হয়েছিল।  সোয়ার খান বলেন যে মাজাহ হা আদ্রিফের অধীনস্থ হাবিব নূর নামে একজন ব্যক্তি তাকে মিথ্যাভাবে অভিযুক্ত করে এবং কর্তৃত্বের বিরোধ থেকে সৃষ্ট শত্রুতার কারণে আমেরিকানদের হাতে তার গ্রেপ্তারের কারণ হয়।   মৃত্যু   সোয়ার খানের মতে, মাজাহ হা আদ্রিফ একটি আমেরিকান রোডব্লকে গুলিবিদ্ধ হয়েছিলেন:   তথ্যসূত্র   বিষয়শ্রেণী:আফগান রাজনীতিবিদ
প্রগতি প্রকাশন () ছিল ১৯৩১ সালে প্রতিষ্ঠিত একটি মস্কো-ভিত্তিক সোভিয়েত প্রকাশন। এটি বিখ্যাত ছিল মার্কসবাদ-লেনিনবাদের নানা বিষয়ে বিভিন্ন ভাষায় প্রকাশিত বইয়ের জন্য।  প্রগতি প্রকাশন বিশেষভাবে "সোভিয়েত ইউনিয়নের সংক্ষিপ্ত ইতিহাস" এবং সামাজিক-রাজনৈতিক জ্ঞানের অ-আ-ক-খ সিরিজ বইগুলোর জন্য বিখ্যাত ছিল। সামাজিক-রাজনৈতিক জ্ঞানের অ-আ-ক-খ সিরিজের বইগুলোর নাম হতো দর্শন কী, অর্থশাস্ত্র কী, শ্রম কী ইত্যাদি ধরনের। এই প্রকাশন আরও প্রকাশ করেছিল বিদেশি ভাষার পাঠকদের জন্য অনেক বিজ্ঞান, শিল্প, সাহিত্য, রাজনীতি, শিশুতোষ,  ধ্রুপদী বইসমূহ।  এই প্রকাশনের একটি সাধারণ বৈশিষ্ট্য ছিল যে সমস্ত বইয়ের শেষে "পাঠকদের প্রতি" একটি অনুরোধ থাকত। সেই অনুরোধে মতামত ও পরামর্শ চাওয়া হত। ভাষাটি ছিল এরকম:  আরও দেখুন   Lawrence and Wishart  তথ্যসূত্র  বিষয়শ্রেণী:রাজনৈতিক বইয়ের প্রকাশন বিষয়শ্রেণী:সোভিয়েত ইউনিয়নের বই প্রকাশন বিষয়শ্রেণী:রাশিয়ার প্রকাশন বিষয়শ্রেণী:১৯৩১-এ প্রতিষ্ঠিত বিষয়শ্রেণী:১৯৩১-এ প্রতিষ্ঠিত প্রকাশনী বিষয়শ্রেণী:রাশিয়ার প্রকাশনী  বিষয়শ্রেণী:মস্কো ভিত্তিক কোম্পানি
মৌসম নুর পশ্চিমবঙ্গ থেকে ভারতীয় সংসদে নির্বাচিত ভারতীয় জাতীয় কংগ্রেস দলের একজন সাংসদ। তার পুরো নাম মৌসম বেনজির নুর।  তার পিতা ও মাতার নাম যথাক্রমে সৈয়দ মহম্মদ নুর ও রুবি নুর। মৌসম নুর কলকাতা বিশ্ববিদ্যালয় থেকে আইনবিদ্যায় স্নাতক। ২০০৯ সালে মায়ের মৃত্যুর পর তিনি রাজনীতিতে প্রবেশ করেন। এই বছর সুজাপুর বিধানসভা কেন্দ্র থেকে তিনি পশ্চিমবঙ্গ বিধানসভায় নির্বাচিত হন। উল্লেখ্য, রুবি নুর এই কেন্দ্র থেকে তিন বার বিধায়ক নির্বাচিত হয়েছিলেন। এরপর সেই বছরই মালদহ উত্তর লোকসভা কেন্দ্র থেকে ভারতীয় সংসদে নির্বাচিত হন মৌসম।  ২০০৯ সালের ১২ ডিসেম্বর তিনি মির্জা কায়েস বেগের সঙ্গে বিবাহবন্ধনে আবদ্ধ হন। পারিবারিক পরিচয়ে মৌসম নুর বিশিষ্ট কংগ্রেস নেতা আবু বারকাত আতাউর গণী খান চৌধুরীর ভাগ্নী। তার দুই মামা আবু নাসের খান চৌধুরী ও আবু হাসেম খান চৌধুরীও সক্রিয় রাজনীতির সঙ্গে যুক্ত।   পাদটীকা   বিষয়শ্রেণী:জীবিত ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:মালদহ জেলার ব্যক্তি বিষয়শ্রেণী:পঞ্চদশ লোকসভার সদস্য বিষয়শ্রেণী:১৯৭৯-এ জন্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:রাজ্যসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:ইংরেজ বাজারের ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য
আল কুরআন তিলাওয়াত প্রতিযোগিতা হলো পবিত্র কুরআনকে সুমধুরভাবে তিলাওয়াত, মুখস্থ তিলাওয়াত, অর্থ বুঝে তিলাওয়াত, যে কোন আয়াতের পরের অংশ থেকে তিলাওয়াত প্রভৃতি ইভেন্টের প্রতিযোগিতা। এই প্রতিযোগিতা বিভিন্ন দেশের অভ্যন্তরে আয়োজিত হয়ে থাকে, আবার আন্তর্জাতিক পর্যায়েও আয়োজিত হয়ে থাকে। মধ্যপ্রাচ্যের অনেকগুলো মুসলিম দেশ এই ধরনের প্রতিযোগিতার আয়োজন করে থাকে। বাংলাদেশ প্রতিবছর এসব আয়োজনে অংশগ্রহণ করে এবং সাফল্যের স্বাক্ষর রেখেছে।  আল কুরআনের আন্তর্জাতিক ও আঞ্চলিক কুরআন তিলাওয়াত প্রতিযোগিতার তালিকা:   আন্তর্জাতিক প্রতিযোগিতা  +আয়োজনের নামশুরুর সালআয়োজকইন্দোনেশিয়া আন্তর্জাতিক কুরআন প্রতিযোগিতা১৯৪০ইন্দোনেশিয়ামালয়েশিয়া আন্তর্জাতিক কুরআন প্রতিযোগিতা১৯৬১মালয়েশিয়াবাদশাহ আব্দুল আজিজ আন্তর্জাতিক কুরআন প্রতিযোগিতা১৯৭৯সৌদি আরবইরান আন্তর্জাতিক পবিত্র কুরআন প্রতিযোগিতা১৯৮২ইরানলিবিয়া আন্তর্জাতিক পবিত্র কুরআন প্রতিযোগিতা১৯৯১লিবিয়ামিসর আন্তর্জাতিক হিফজুল কোরআন প্রতিযোগিতা১৯৯৩মিশরশেখ জসিম বিন মোহাম্মদ আল থানি জাতীয় পবিত্র কোরআন প্রতিযোগিতা১৯৯৫কাতারদুবাই আন্তর্জাতিক পবিত্র কুরআন পুরস্কার১৯৯৭দুবাইতিউনিস আন্তর্জাতিক কুরআন পুরস্কার২০০২তিউনিসিয়াআলজেরিয়া আন্তর্জাতিক কুরআন পুরস্কার২০০৩আলজেরিয়াপবিত্র কুরআনের জন্য ষষ্ঠ মুহাম্মদ পুরস্কার২০০৩মরক্কোখার্তুম আন্তর্জাতিক কুরআন পুরস্কার২০০৭সুদানকুয়েত আন্তর্জাতিক কোরআন প্রতিযোগিতা২০০৯কুয়েততুরস্ক আন্তর্জাতিক কুরআন তিলাওয়াত প্রতিযোগিতা২০১২তুরস্কতিজান আন-নূর আন্তর্জাতিক কুরআন প্রতিযোগিতা২০১৩কাতারপবিত্র কোরআন ও আল সুন্নাহর জন্য আল কাসিমিয়া বিশ্ববিদ্যালয় আন্তর্জাতিক পুরস্কারকাসিমিয়া বিশ্ববিদ্যালয়, আরব আমিরাতজর্ডান আন্তর্জাতিক হিফজুল কোরআন প্রতিযোগিতাজর্ডানব্রুনাই আন্তর্জাতিক কুরআন তিলাওয়াত প্রতিযোগিতাব্রুনাইওমান আন্তর্জাতিক কুরআন তিলাওয়াত প্রতিযোগিতাওমানবাহরাইন আন্তর্জাতিক কুরআন তিলাওয়াত প্রতিযোগিতাবাহরাইন   আঞ্চলিক প্রতিযোগিতা  +আয়োজনের নামশুরুর সালআয়োজকবাদশাহ সালমান কুরআন ও সুন্নাহ প্রতিযোগিতা২০০২সৌদি আরবসুলতান কাবুস পবিত্র কুরআন প্রতিযোগিতা১৯৯২ওমানন্যাশনাল গার্ডে পবিত্র কোরআনের সেবা (সৌদি আরব)সৌদি আরবপিএইচপি কুরআনের আলোপিএইচপি ফ্যামিলি, বাংলাদেশহিফজুল কোরআন অ্যাওয়ার্ড ও কোরআন উৎসবতানযীমুল উম্মাহ ফাউন্ডেশন, বাংলাদেশজাতীয় হিফজুল কোরআন প্রতিযোগিতা (বাংলাদেশ)হুফফাজুল কুরআন ফাউন্ডেশন বাংলাদেশ, বাংলাদেশঅল ইন্ডিয়া কিরাত প্রতিযোগিতাভারতইয়েমেন জাতীয় কুরআন তিলাওয়াত প্রতিযোগিতাইয়েমেন   তথ্যসূত্র   বিষয়শ্রেণী:কুরআন অধ্যয়ন * বিষয়শ্রেণী:ইসলামি পুরস্কার বিষয়শ্রেণী:তালিকা *
থাম্ব|আখাউড়া রেলস্টেশন থাম্ব|লাকসাম স্টেশন থাম্ব|চট্টগ্রাম বিশ্ববিদ্যালয় রেলস্টেশন আখাউড়া-লাকসাম-চট্টগ্রাম লাইন হল একটি রেল পথ যেটি আখাউড়াকে যুক্ত করেছে বন্দর শহর চট্টগ্রামের সঙ্গে। এই লাইন থেকে একটি শাখা লাইন চাঁদপুর সদর হয়ে নোয়াখালী পর্যন্ত গেছে। এই রেল পথ বাংলাদেশ রেলওয়ের অধীনস্থ।   ইতিহাস  থাম্ব|282x282পিক্সেল|চট্টগ্রাম বন্দর কর্ণফুলী নদীতে। আসাম থেকে চা চট্টগ্রাম বন্দরে পরিবহনের জন্য রেলপথ নির্মাণ শুরু হয় ১৮৯১ সালে। ১৮৯৫ সালে চট্টগ্রাম-কুমিল্লা অংশ চালু হয় এর পর ১৮৯৭-৯৮ সালে আখাউড়া হয়ে বদরপুর পর্যন্ত রেলপথ স্থাপিত হয়। ১৯০৩ সালে লুমডিং অংশ চালু হয়।   কক্সবাজার ও গুনদুম সংযোগ  চট্টগ্রামের দোহাজারি থেকে রামু হয়ে কক্সবাজার পযর্ন্ত ৯৯ দশমিক ৩ কিলোমিটার এবং রামু থেকে মায়ানমারের নিকট গুনদুম পযর্ন্ত ২৮ দশমিক ৯৬ কিলোমিটার রেলপথ নির্মাণ করা হবে। অর্থাৎ প্রকল্পের আওতায় মোট ১২৭ দশমিক ৬৬ কিলোমিটার সিংগেল লাইনকে ডুয়েল গেজ ট্রাক নির্মাণ করা হবে। যে কারণে অবিশ্বাস্যভাবে ব্যয় বাড়ছে। এটি ট্রান্স এশিয়ান রেলওয়ের সঙ্গে সম্পর্ক স্থাপন করবে।  আগরতলা সংযোগ  ভারত সরকার ও বাংলাদেশ সরকার আগরতলার সঙ্গে আখাউড়ার মধ্যে রেল সংযোগ ঘটাতে ১৪ কিমি রেলপথ তৈরির সিদ্ধান্ত নিয়েছে। রেল যাবে আগরতলা রেলস্টেশন হয়ে সিদ্ধিআশ্রম, বাধারঘাট, চাড়িপারা, নিশ্চিন্তপুর হয়ে বাংলাদেশের গঙ্গাসাগর রেলস্টেশন। সেখান থেকে যাবে আখাউড়া রেল স্টেশন। নিশ্চিন্তিপুর হবে সীমান্ত রেল স্টেশন। নিশ্চিন্তিপুর থেকে গঙ্গাসাগর স্টেশনে নতুন করে পাতা হবে রেল লাইন। সেখান থেকে আগের লাইনের পাশ ধরে রেল যাবে আখাউড়া পর্যন্ত। কলকাতা থেকে আগরতলার দূরত্ব ১৬৫০ কিলোমিটার। আর এই রেল পথ গঠিত হলে আগরতলা ও কলকাতার দূরত্ব হবে ৫০০ কিমি। রেলপথ দ্বারা চট্টগ্রাম বন্দর ও আশুগঞ্জ বন্দর ব্যবহার করতে পারবে ত্রিপুরা ও উত্তর-পূর্ব ভারত।   আরও দেখুন   চট্টগ্রাম চক্ররেল  করাচি চক্ররেল   তথ্যসূত্র    বহিঃসংযোগ   বিষয়শ্রেণী:বাংলাদেশের রেল পরিবহন বিষয়শ্রেণী:চট্টগ্রামের রেল পরিবহন বিষয়শ্রেণী:বাংলাদেশের মিটারগেজ রেলপথ
ইতিহাস    ঘটনাবলী   ১৭৫২ইং - বেঞ্জামিন ফ্রাংকলিন কর্তৃক যুক্তরাষ্ট্রের ১ম হাসপাতাল হিসেবে পেনসিলভানিয়া হাসপাতালের কার্যক্রম উদ্বোধন।   ১৭৯৪ইং - যুক্তরাষ্ট্রের সিনেটের ১ম অধিবেশন জনসাধারণের জন্ম উন্মুক্ত করা হয়।  ১৯১৬ইং - জন্ম নিয়ন্ত্রণ সম্বন্ধে বক্তৃতা দেয়ায় ইমা গোল্ডম্যান গ্রেফতার।  ১৯১৯ইং - জার্মানীর প্রেসিডেন্ট হিসেবে এসপিডি দলের ফ্রেডরিক এবার্ট নির্বাচিত।  ১৯৩৭ইং - ইউনাইটেড অটো ওয়ার্কার্স ইউনিয়নের কর্মবিরতিকে জেনারেল মোটর্স স্বীকৃতি দেয়ায় কর্মবিরতির সমাপ্তি।  ১৯৪৩ইং - ২য় বিশ্বযুদ্ধে জেনারেল ডুইট আইসেনহাওয়ার ইউরোপের মিত্রবাহিনীর সেনাপ্রধান হিসেবে মনোনীত।   ১৯৫৩ইং - ইসরাইলের সাথে সোভিয়েট ইউনিয়নের কূটনৈতিক সম্পর্ক ছিন্ন।   ১৯৫৩ইং - গ্রীস এবং তুরস্কের মধ্যে সাইপ্রাসের লিমাসোলে যুদ্ধ শুরু।   ১৯৬৪ইং - তাইওয়ান ফ্রান্সের সাথে কূটনৈতিক সম্পর্ক বিচ্ছিন্ন করে।   ১৯৭৮ইং - চীন কর্তৃক এরিস্টটল, শেক্সপিয়ার এবং ডিকেন্সের উপর গবেষণা কর্ম নিষিদ্ধ ঘোষণা।   ১৯৭৯ইং - আয়াতুল্লাহ রুহুল্লা খোমিনী'র নেতৃত্বে ইরানে ইসলামিক শাসন প্রতিষ্ঠা।   ১৯৯০ইং - দক্ষিণ আফ্রিকার কেপ টাউনের বাইরে ভার্স্টার জেলখানা থেকে ২৭ বৎসর রাজনৈতিক বন্দীত্ব শেষে মুক্তি পান অবিসংবাদিত নেতা নেলসন মান্ডেলা।   জন্ম   ১৮৪৭ইং - টমাস আলভা এডিসন, মার্কিন উদ্ভাবক এবং ব্যবসায়ী।  ১৮৮২ইং - সত্যেন্দ্রনাথ দত্ত, একজন বাঙালি কবি ও ছড়াকার।  ১৯১৫ইং - রিচার্ড হ্যামিং, মার্কিন গণিতবিদ ও কম্পিউটার বিজ্ঞানী।   মৃত্যু   ৬৪১ইং - হেরাক্লিউস, বাইজেন্টাইন সাম্রাজ্যের সম্রাট।  ১৯৪৮ইং - সের্গে আইজেনস্টাইন, সোভিয়েত চলচ্চিত্র পরিচালক এবং চলচ্চিত্র তাত্ত্বিক।  ১৯৭৪ইং - সৈয়দ মুজতবা আলী, বাংলাদেশী বাঙালি সাহিত্যিক।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
হরপালগঞ্জ রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এইচআরপিজি।   অবস্থান   স্টেশন উত্তর প্রদেশের হরপালগঞ্জে অবস্থিত। এই স্টেশন থেকে পরবর্তী স্টেশন হল - কৈরীপুর রেলওয়ে স্টেশন এবং পূর্ববর্তী স্টেশন হল শ্রীকৃষ্ণনগর রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।  বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৮ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  হরপালগঞ্জ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
পশ্চিমবঙ্গ বিধানসভা নির্বাচন, ২০১১বীরভূম জেলার সারাংশ |- ! style="background-color:#E9E9E9;text-align:left;" width=225|পার্টি ! style="background-color:#E9E9E9;text-align:right;" |আসন জয় ! style="background-color:#E9E9E9;text-align:right;" |আসন পরিবর্তন |- | style="text-align:left;" |তৃণমূল কংগ্রেস | style="text-align:center;" | ৬ | style="text-align:center;" | ৫ |- | style="text-align:left;" |ভারতীয় জাতীয় কংগ্রেস | style="text-align:center;" | ২ | style="text-align:center;" | ১ |- | style="text-align:left;" |ভারতের কমিউনিস্ট পার্টি (মার্ক্সবাদী) | style="text-align:center;" | ২ | style="text-align:center;" | ৪ |- | style="text-align:left;" |সারা ভারত ফরওয়ার্ড ব্লক | style="text-align:center;" | ১ | style="text-align:center;" | ২ |- | style="text-align:left;" |বিপ্লবী সমাজতন্ত্রী দল | style="text-align:center;" | ০ | style="text-align:center;" | ১ |- |} বিষয়শ্রেণী:পশ্চিমবঙ্গের নির্বাচনের ফলাফলের টেমপ্লেট বিষয়শ্রেণী:বীরভূম জেলার রাজনীতি
ফের্নান্দো আন্দ্রেস রাপায়িনি (; জন্ম: ২৮ এপ্রিল ১৯৭৮) হলেন একজন আর্জেন্টিনীয় পেশাদার ফুটবল রেফারি, যিনি আর্জেন্টিনীয় প্রিমেরা দিভিসিওনে রেফারি করেন। তিনি ২০১৪ সাল থেকে ফিফার রেফারি হিসেবে দায়িত্ব পালন করছেন। প্রথম দক্ষিণ আমেরিকান হিসেবে রাপায়িনি ইউরোপীয় চ্যাম্পিয়নশিপ উয়েফা ইউরো ২০২০-এ ম্যাচ পরিচালনার দায়িত্ব পালন ছিলেন।  রেফারি ২০১১ সালে, রাপায়িনি আর্জেন্টিনার প্রিমেরা দিভিসিওনে দায়িত্ব পালন শুরু করেন। রেফারি হিসেবে তার প্রথম ম্যাচটি ছিল ২০১১ সালের ১৯শে জুন গোদোয় ক্রুস এবং অল বয়েজের মধ্যকার ম্যাচ। ২০১৪ সালে তিনি ফিফার তালিকাভুক্ত রেফারি হয়েছিলেন। তিনি ২০১৫ সালের ৫ই জুন তারিখে চিলি এবং এল সালভাদোরের মধ্যকার ম্যাচটির মধ্য দিয়ে আন্তর্জাতিক পর্যায়ে রেফারি হিসেবে অভিষেক করেছেন।  ২০১৩ সুপারকোপা আর্জেন্টিনা, ২০১৭ কোপা আর্জেন্টিনা ফাইনাল, ২০১৮ সুপারকোপা আর্জেন্টিনা এবং ২০১৯ ত্রোফেও দে কাম্পেওনেস দে লা সুপেরলিগা আর্জেন্টিনাসহ রাপায়িনি আর্জেন্টিনায় বেশ কিছু ফাইনাল ম্যাচ পরিচালনা করেছেন। আর্জেন্টিনীয় ক্লাব সান লোরেন্সো এবং রিভার প্লেতের মধ্যকার ২০১৫ রেকোপা সুদামেরিকানার দ্বিতীয় লেগে চতুর্থ রেফারি হিসেবে তিনি কনমেবল কর্তৃক নিযুক্ত হয়েছিলেন এবং ব্রাজিলীয় ক্লাব ফ্লামেঙ্গো এবং ইকুয়েডরীয় ক্লাব ইন্দেপেন্দিয়েন্তে দেল ভায়ের মধ্যকার ২০২০ রেকোপা সুদামেরিকানার দ্বিতীয় লেগের খেলাটি পরিচালনা করেছিলেন। এছাড়াও তিনি ২০২০ কোপা লিবের্তাদোরেস ফাইনালে ব্রাজিলীয় ক্লাব পালমেইরাস এবং সান্তোসের মধ্যকার ম্যাচে ভিডিও সহকারী রেফারি হিসেবে কাজ করেছিলেন।  রাপায়িনিকে প্যারাগুয়েতে অনুষ্ঠিত ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপ, চিলিতে অনুষ্ঠিত ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপ এবং ২০১৯ দক্ষিণ আমেরিকান অনূর্ধ্ব-২০ চ্যাম্পিয়নশিপের জন্য ম্যাচ রেফারি হিসেবে নির্বাচিত করা হয়েছিল। ২০১৯ সালের মার্চ মাসে, তিনি পোল্যান্ডে অনুষ্ঠিত ২০১৯ ফিফা অনূর্ধ্ব-২০ বিশ্বকাপ এবং ব্রাজিলে অনুষ্ঠিত ২০১৯ কোপা আমেরিকা উভয়ের জন্য রেফারি হিসেবে নির্বাচিত হয়েছিলেন।  কনমেবল এবং উয়েফার মধ্যকার রেফারি বিনিময় কর্মসূচির অংশ হিসেবে রাপায়িনি ২০২০ সালের ২১শে এপ্রিল তারিখে, জুন এবং জুলাই মাসে ইউরোপ জুড়ে অনুষ্ঠিত উয়েফা ইউরো ২০২০-এর রেফারি হিসেবে নির্বাচিত হয়েছিলেন, যার ফলে প্রথমবারের মতো দক্ষিণ আমেরিকান রেফারি হিসেবে তিনি উয়েফা ইউরোপীয় চ্যাম্পিয়নশিপে ম্যাচ পরিচালনার দায়িত্ব পালন করেছিলেন। গ্রুপ পর্বে তিনি বুখারেস্টের এরিনা নাৎসিয়োনালায় অনুষ্ঠিত ইউক্রেন বনাম উত্তর ম্যাসিডোনিয়ার (১৭ জুন ২০২১), গ্লাসগোর হ্যাম্পটন পার্কে অনুষ্ঠিত ক্রোয়েশিয়া বনাম স্কটল্যান্ড (২২ জুন ২০২১) এবং ১৬ দলের পর্বের ম্যাচে বুখারেস্টের এরিনা নাৎসিয়োনালায় ফ্রান্স বনাম সুইজারল্যান্ডের (২৮ জুন ২০২১) ম্যাচে তিনি রেফারির দায়িত্ব পালন করেছিলেন।  তথ্যসূত্র  বহিঃসংযোগ  ওয়ার্ল্ডরেফারিতে ফের্নান্দো রাপায়িনি   ওয়ার্ল্ডফুটবল.নেটে ফের্নান্দো রাপায়িনি   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:উয়েফা ইউরোপা লিগের রেফারি বিষয়শ্রেণী:উয়েফা ইউরোপীয় চ্যাম্পিয়নশিপের রেফারি বিষয়শ্রেণী:উয়েফা ইউরো ২০২০-এর রেফারি বিষয়শ্রেণী:ফুটবল রেফারি বিষয়শ্রেণী:২০২২ ফিফা বিশ্বকাপের রেফারি বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
ইসিডোরো সোটা গার্সিয়া (৪ ফেব্রুয়ারি ১৯০২ - ৮ ডিসেম্বর ১৯৭৬) ছিলেন একজন মেক্সিকান ফুটবলার (গোলরক্ষক) যিনি ১৯৩০ ফিফা বিশ্বকাপে অংশগ্রহণ করেছিলেন। তিনি শুধুমাত্র একটি খেলায় (চিলি বনাম) খেলেন এবং তিনবার পরাজিত হন। টুর্নামেন্টের সময় সোটার ক্লাব ছিল ক্লাব আমেরিকা।   তথ্যসূত্র   বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:মেক্সিকীয় ফুটবলার বিষয়শ্রেণী:মৃত্যুর সাল অনুপস্থিত বিষয়শ্রেণী:১৯০২-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:পুরুষ ফুটবল গোলরক্ষক বিষয়শ্রেণী:ক্লাব আমেরিকার ফুটবলার
মার্শাল ব্রুস ম্যাদার্স (Marshall Bruce Mathers) জন্ম ১৭ই অক্টোবর, ১৯৭২ সালে। তার মঞ্চ নাম হল - এমিনেম (Eminem), একজন আমেরিকান ইংরেজি র‍্যাপার, রেকর্ড প্রযোজক এবং অভিনেতা। এমিনেম অতি তাড়াতাড়ি বিখ্যাত হয়ে যান তার দ্বিতীয় অ্যালবাম দ্য স্লিম শেডী এলপি এর পরে, যা গ্র্যামি পুরস্কার পেয়েছিল বেস্ট র‍্যাপার অ্যালবাম হিসেবে। এরপরের অ্যালবাম দ্য মার্শাল ম্যাদার্স এলপি আমেরিকার সঙ্গীত ইতিহাসের মধ্যে সবচেয় তাড়াতাড়ি বিক্রিত অ্যালবাম হিসেবে খ্যাতি অর্জন করে। এমিনেমের একটা গ্রুপ রয়েছে যার নাম হল D12। এমিনেম বিশ্বের অন্যতম সেরা অ্যালবাম বিক্রি হওয়া শিল্পী এবং ২০০০-১০ এর সেরা অ্যালবাম বিক্রি হওয়া শিল্পী। তাকে কালের অন্যতম সেরা শিল্পী হিসেবে তালিকাভুক্ত করা হয়। অনেক ম্যাগাজিন তাকে এই তালিকায় স্থান দিয়েছে এবং রোলিং স্টোন ম্যাগাজিন তাকে ৪ নং স্থান দিয়েছে সেরা ১০০ জন এর তালিকায়। ঐ ম্যাগাজিন ই তাকে  উপাধিটি দিয়েছে। D12 এর সাথে তার Bad Meets Evil কাজটি সহ তিনি ১০টি ১ম স্থান অধিকারি অ্যালবাম পেয়েছেন Billboard 200 এ। তিনি ৪০কোটি ২০ লক্ষ গান বিক্রি করেছেন এবং প্রায় ৪০ কোটি ১৫ লক্ষ অ্যালবাম বিক্রি করেছেন বিশ্বব্যাপী।তার প্রথম  অ্যালবাম ইনফিনিটি ১৯৯৬ সালে বের হয়। কিন্তু অ্যালবামটি মাত্র ১০০০ কপি বিক্রি করতে সক্ষম হয়।তবে তার অসাধারন লিরিকের জন্য অনেক প্রশংসা পায়।তবে অনেকে তাকে র‍্যাপ করতে নিষেধ করে।এবং অনেকে এমন মন্তব্যও করে যে "তুমি কি নিয়ে র‍্যাপ করবে। তুমিতো সাদা আমেরিকান"। কিন্তু এমিনেম কারও কথায় কান দেয় নি। পরে দ্যা স্লিম শেডি ইপি নামে একটি অ্যালবাম বাজারে অানে।র‍্যাপ অলিম্পিকে ২য় হওয়ায় ড.ড্রে তার সাথে যোগাযোগ করে।এবং দ্যা স্লিম শেডি এলপি নামে তার ২য় ও প্রথম সফল অ্যালবাম বাজারে আনে ১৯৯৯ সালে।Artists of the decade , Billboard.com. Archiviert auf web.archive.org অ্যালবামটি প্রথম সপ্তাহে ২৮৪০০০ কপি বিক্রি করে।এবং অ্যালবামটি ২০০০ সালের গ্রামিতে শ্রেষ্ঠ র‍্যাপ অ্যালবামের ক্যাটাগরিতে পুরষ্কৃত হয়। একই অ্যালবামের জনপ্রিয় একক গান মাই নেইম ইজ সেরা একক গানের ক্যাটাগরিতে পুরষ্কৃত হয়। তার পরের অ্যালবাম হল দ্যা মার্শাল মেদারস এলপি। এটি আমেরিকার সঙ্গিত ইতিহাসের সবচেয়ে দ্রুত বিক্রিত অ্যালবাম। প্রথম সপ্তাহে অ্যালবামটি ১৭৬০০০০ কপি বিক্রি করে।   তথ্যসূত্র   বিষয়শ্রেণী:অসম্পূর্ণ বিষয়শ্রেণী:মার্কিন সঙ্গীতশিল্পী বিষয়শ্রেণী:মার্কিন র‍্যাপার বিষয়শ্রেণী:মার্কিন হিপ হপ রেকর্ড প্রযোজক বিষয়শ্রেণী:২১শ শতাব্দীর মার্কিন র‍্যাপার বিষয়শ্রেণী:মার্কিন পুরুষ র‍্যাপার বিষয়শ্রেণী:এমটিভি ইএমএ বিজয়ী বিষয়শ্রেণী:ব্রিট পুরস্কার বিজয়ী বিষয়শ্রেণী:মার্কিন আত্মজীবনীকার বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ইকো সঙ্গীত পুরস্কার বিজয়ী বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন হিপ হপ সঙ্গীতশিল্পী বিষয়শ্রেণী:মার্কিন পুরুষ গীতিকার বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন জনহিতৈষী বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:বিশ্ব সঙ্গীত পুরস্কার বিজয়ী বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন স্মৃতিকথাকার বিষয়শ্রেণী:মার্কিন খ্রিস্টান